CELEX: C2006/224/12
Language: da
Date: 2006-09-16 00:00:00
Title: Sag C-438/04: Domstolens dom (Anden Afdeling) af 13. juli 2006 — Mobistar SA mod Institut belge des services postaux et des télécommunications (IBPT) (anmodning om præjudiciel afgørelse fra Cour d'appel de Bruxelles — Belgien) (Telekommunikation — forsyningspligt og brugernes rettigheder — telefonnummerportabilitet — etableringsomkostninger i tilfælde af mobilnummerportering — artikel 30, stk. 2, i direktiv 2002/22/EF ( forsyningspligtdirektivet ) — samtrafikpriser i forbindelse med udbud af nummerportabilitet — omkostningsbaserede priser — de nationale tilsynsmyndigheders reguleringsbeføjelse — artikel 4, stk. 1, i direktiv 2002/21/EF ( rammedirektivet ) — effektiv retsbeskyttelse — beskyttelse af fortrolige oplysninger)

16.9.2006   
            
            
               DA
            
            
               Den Europæiske Unions Tidende
            
            
               C 224/7
            
         Domstolens dom (Anden Afdeling) af 13. juli 2006 — Mobistar SA mod Institut belge des services postaux et des télécommunications (IBPT) (anmodning om præjudiciel afgørelse fra Cour d'appel de Bruxelles — Belgien)
   (Sag C-438/04) (1)
   
   (Telekommunikation - forsyningspligt og brugernes rettigheder - telefonnummerportabilitet - etableringsomkostninger i tilfælde af mobilnummerportering - artikel 30, stk. 2, i direktiv 2002/22/EF (»forsyningspligtdirektivet«) - samtrafikpriser i forbindelse med udbud af nummerportabilitet - omkostningsbaserede priser - de nationale tilsynsmyndigheders reguleringsbeføjelse - artikel 4, stk. 1, i direktiv 2002/21/EF (»rammedirektivet«) - effektiv retsbeskyttelse - beskyttelse af fortrolige oplysninger)
   (2006/C 224/12)
   Processprog: fransk
   Den forelæggende ret
   Cour d'appel de Bruxelles
   Parter i hovedsagen
   
      Sagsøger: Mobistar SA
   
      Sagsøgt: Institut belge des services postaux et des télécommunications (IBPT)
   
      procesdeltagere: Belgacom Mobile SA, Base SA
   Sagens genstand
   Anmodning om præjudiciel afgørelse — Cour d'appel de Bruxelles — fortolkning af artikel 30 i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet) (EFT L 108, s. 51) — telefonnummerportabilitet — omkostningsbaserede priser for samtrafik i forbindelse med udbud af nummerportabilitet fordeling af omkostningerne mellem operatørerne — fortolkning af artikel 4 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33) — adgang til at klage over en afgørelse truffet af den nationale tilsynsmyndighed — spørgsmålet, om fortrolige oplysninger er omfattet af de oplysninger, der skal stilles til rådighed for det organ, der behandler klagen
   Konklusion
   
               1)
            
            
               Samtrafikprisen i forbindelse med udbud af nummerportabilitet, som omhandlet i artikel 30, stk. 2, i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet), omfatter omkostninger, der vedrører trafik til de porterede numre, såvel som de etableringsomkostninger, som mobiltelefonoperatørerne har måttet afholde for at efterkomme anmodninger om nummerportering.
            
         
               2)
            
            
               Artikel 30, stk. 2, i direktiv 2002/22 er ikke til hinder for vedtagelsen af en national foranstaltning, som fastsætter en bestemt metode til omkostningsberegningen, og som på forhånd og ved hjælp af en abstrakt omkostningsmodel fastsætter de maksimumspriser, som giveroperatøren kan kræve af modtageroperatøren til dækning af etableringsomkostninger, når priserne fastsættes i forhold til omkostningerne på en sådan måde, at forbrugerne ikke bliver afskrækket fra at gøre brug af faciliteten med portabilitet.
            
         
               3)
            
            
               Artikel 4 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) skal fortolkes således, at den instans, der er udpeget til at påkende klager over de nationale tilsynsmyndigheders afgørelser, skal råde over samtlige oplysninger, der er nødvendige for at kunne afgøre, om klagen er velbegrundet, herunder også i givet fald fortrolige oplysninger, som de pågældende myndigheder har taget i betragtning ved vedtagelsen af den afgørelse, der er genstand for klagen. Det påhviler imidlertid klageinstansen at sikre en fortrolig behandling af de pågældende oplysninger, samtidig med at kravene til en effektiv retsbeskyttelse overholdes, og sagens parters ret til kontradiktion sikres.
            
         
      (1)  EUT C 6 af 8.1.2005.